Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 789/11/8803	Košice II, 14.8.2012
EEČ : 2-64-232-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

	V trestnej veci vedenej proti obvinenému XXXXX, nar. XXXXX pre prečin krádeže podľa § 212 ods. 2 písm. e/  Trestného zákona pre prečin krádeže podľa § 212 ods. 2 písm. e/ Trestného zákona na tom skutkovom základe, že 

-	v presne nezistenom čase do 11.00 hod dňa 15.11.2011 si zo stĺpu vedenia elektrickej energie nachádzajúceho sa na pozemku rodinného domu na ul. XXXXX v Košiciach prostredníctvom káblu SIL neoprávnene priviedol elektrinu do svojho elektromerového rozvádzača, pričom uvedená elektrina nebola meraná ani fakturovaná, čím takto krádežou veci, ktorej odber podlieha spoplatneniu na základe osobitného predpisu spôsobil pre spoločnosť XXXXX, XXXXX škodu vo výške 1.603,38 €

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 3 Trestného poriadku
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu Okresného riaditeľstva PZ, Obvodného oddelenia PZ  XXXXX - XXXXX, sp. zn. XXXXX zo dňa 15.11.2011 bolo podľa § 199 ods. 1 Trestného poriadku začaté trestné stíhanie a dňa 15.12.2011  podľa § 206 ods. 1 Trestného poriadku vznesené obvinenie XXXXX pre trestný čin podľa § 212 ods. 2 písm. e/ Trestného zákona na tom skutkovom základe, ako je to uvedené vo výrokovej časti uznesenia. 

	Na základe zmocnenia v zmysle zák. č. 550/2003 Z.z. v znení neskorších predpisov o probačných a mediačných úradníkoch, bola vykonaná mediácia mediačným úradníkom Okresného súdu XXXXX XXXXX s konečným návrhom na postup podľa § 216 ods. 1 Trestného poriadku. 

	Z   uvedeného   spisového   materiálu   Okresného   súdu  XXXXX XXXXX vyplýva, že boli splnené podmienky vyžadované ust. § 216 ods. 1 písm. a/, b/, c/ Trestného poriadku tým, že obvinený slobodne, vážne a zrozumiteľne vyhlásil, že spáchal skutok, za ktorý je stíhaný, s poškodenou stranou uzavrel písomnú dohodu o náhrade spôsobenej škody a vzhľadom na osobu páchateľa s prihliadnutím na jeho doterajší život, bezúhonnosť a na okolnosti prípadu možno takéto rozhodnutie považovať za dostačujúce. 

	Obvinený po zákonnom poučení vyslovil súhlas s podmienečným zastavením trestného stíhania. 

	Vzhľadom na uvedené skutočnosti a osobu páchateľa bola podľa § 216 ods. 2, 3 Trestného poriadku určená skúšobná doba v trvaní 24 (dvadsaťštyri) mesiacov a súčasne uložená povinnosť v uvedenej dobe splniť povinnosť k náhrade spôsobenej škody. 

	S odkazom na vyššie uvedené skutočnosti a zákonné podmienky považujem vydanie tohto rozhodnutia za odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor